EkBass/fiwiki-20250220-pages-articles huggingface dataset:
Let Go (Redraman kappale)

"Let Go" on suomalaisartisti Redraman kappale, jonka Sony Music julkaisi singlenä 17. tammikuuta 2014. Kappaleella laulaa myös yhdysvaltalaisartisti Kristinia DeBarge. Kappaleelle on tehty myös musiikkivideo, joka julkaistiin videopalvelu YouTubessa singlen julkaisupäivänä. Sami Joensuun ohjaama video on kuvattu Los Angelesin vanhassa vankilassa. ==Kappaleet== # ==Listasijoitukset== Lista Paras sijoitus Suomen virallinen singlelista 3 Suomen virallinen latauslista 7 Radiolista 1 ==Lähteet== Luokka:Vuoden 2014 kappaleet Luokka:Redraman kappaleet
Peder Waldemar Granberg

Peder Waldemar Granberg (13. syyskuuta 1864 Tampere – 11. marraskuuta 1938 Viipuri) oli suomalainen lääkäri. Granbergin vanhemmat olivat apteekkari Edvard Granberg ja Paulina Gustafva Sacklén. Hän valmistui filosofian kandidaatiksi 1886 ja lääketieteen lisensiaatiksi 1893, toimi Helsingin yliopiston kirurgisen klinikan assistenttina 1895-1897 ja sen jälkeen vuoteen 1933 saakka eli yli kolmekymmentä vuotta Viipurin lääninsairaalan ylilääkärinä. Granbergia pidettiin erittäin etevänä kirurgina ja lisäksi taitavana sairaalan johtajana. Viipurin lääninsairaala oli Pohjoismaiden suurimpia ja moderneimpia yleissairaaloita hänen erotessaan sen johtajan toimesta. Granberg tunnettiin lisäksi nuorten lääkäreiden tieteellistä ja käytännöllistä toimintaa sairaalassaan merkittävästi edistäneenä henkilönä. Hän otti myös osaa liike-elämään, toimien muun muassa Yhtyneet Paperitehtaat Oy:n ja Walkiakoski Oy:n johtokunnissa. Professorin arvonimi hänelle myönnettiin 1905. Granbergin aikana lääninsairaalaan tehtiin suuria korjauksia 1918–1931. Sairaalaan puistoon Granberg istutti satoja syreenipensaita. Koska Granberg oli ruotsinkielinen ja myös ruotsalaisuuden kannattaja ruotsin kieli oli käytössä sairaalan osastoilla ja seinillä olleissa julisteissa. Puheissaan Granbergin kerrottiin olleen karkea ja kiroileva.Meurman, Otto-I. (1989). Lääket. ja kirurgian tri Lennart Peterson sekä hänen sukunsa. Teoksessa Viipurin Suomalaisen Kirjallisuusseuran Toimitteita 9. Helsinki: VSKS. Granberg kuoli naimattomana. == Lähteet == * Sivu 235. ==Aiheesta muualla== * Viitattu 18.1.2014. Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1864 syntyneet Luokka:Vuonna 1938 kuolleet
Eero Neva

Eero Neva on suomalainen koripallovalmentaja. Neva valmensi Tampereen Pyrintöä miesten SM-sarjassa kaksi kautta vuosina 1983–1985. Ensimmäisellä Nevan- kaudellaan Pyrintö sijoittui SM-sarjassa neljänneksi ja toisella kuudenneksi.http://www.basket.fi/sarjat/joukkueet/joukkue/?team_id=43&season;_id=10143&league;_id=4 http://www.basket.fi/sarjat/joukkueet/joukkue/?team_id=43&season;_id=10133&league;_id=4 Seuraavalla kaudella Neva oli Tapiolan Hongan päävalmentaja.http://www.basket.fi/sarjat/joukkueet/joukkue/?team_id=21&season;_id=10123&league;_id=4 Myöhemmin hän on valmentanut muun muassa Suomen joukkuetta koululaisten maailmanmestaruuskilpailuissa.http://www.basket.fi/uutiset/kaikki_uutiset/?x122462=51423 Neva on vaikuttanut Tapiolan Hongassa muun muassa nuorisovalmentajana ja seuran hallituksessa.http://www.ehbt.net/index.php?mid=51&a;=show&id;=2516 http://www.basket.fi/uutiset/kaikki_uutiset/?x122462=76489http://www.basket.fi/uutiset/seurat_ilmoittavat/?x122585=1615624 Neva toimi myös Suomen Koripalloliiton liittovaltuustossa.http://www.basket.fi/asiakaspalvelu/alueet/itainen/?x857476=88550 Hänet palkittiin vuonna 2011 liiton kultaisella ansiomerkillä.http://www.basket.fi/uutiset/kaikki_uutiset/koripalloliitto/?x122581=8091718 Kaudelle 2014-2015 Neva valittiin Hongan Korisliigajoukkueen apuvalmentajaksi.http://www.hs.fi/urheilu/a1411966765949 == Lähteet == Luokka:Suomalaiset koripallovalmentajat Luokka:Syntymävuosi puuttuu Luokka:Elävät henkilöt
Falling Monuments

__NOTOC__ Falling Monuments on Clandestine Blazen kuudes studioalbumi, joka julkaistiin vuonna 2010 levymerkillä Northern Heritage. == Kappaleet == # # # # # # # # == Kokoonpano == * Mikko Aspa – laulu, kaikki instrumentit == Arvostelut == * Blackmetalreviews.com: 555/666Blackmetalreviews.com: Album review == Lähteet == == Aiheesta muualla == * * Luokka:Vuoden 2010 albumit Luokka:Clandestine Blazen albumit
Hugh Gough

Hugh Gough, Goughin ensimmäinen varakreivi (3. marraskuuta 1779 Limerick, Irlanti – 2. maaliskuuta 1869 St. Helens, lähellä Dublinia, Irlanti) oli brittiläinen sotamarsalkaksi ylennyt upseeri. Hänen on sanottu johtaneen useampia operaatioita kuin kukaan muu brittiläinen sotilas lordi Wellingtonia lukuun ottamatta.Sir Hugh Gough Encyclopædia Britannica Online Academic Edition. Viitattu 18.1.2014. Goughin isä oli everstiluutnantti Limerickin kaupungin kansalaismiliisissä. Gough liittyi armeijaan 13-vuotiaana. Hän oli brittiläisten miehitysjoukkojen mukana Etelä-Amerikassa ja Länsi-Intiassa 1796–1800. Ostettuaan itselleen majurin arvon 25-vuotiaana Gough kunnostautui Espanjan sotaretkellä 1808–1814, jossa hän komensi Irlannin kuninkaallista musketöörirykmenttiä. Hän osallistui muun muassa Talaveran (1809), Barrosan (1811) ja Vitorian taisteluihin (1813) sekä piiritetyn Tarifan puolustukseen. Gough lyötiin ritariksi vuonna 1815, minkä jälkeen hän oli pitkään rauhanomaisissa tehtävissä, lukuun ottamatta talonpoikien levottomuuksien kukistamista Etelä-Irlannissa 1821–1824. Hänet ylennettiin 1830 kenraalimajuriksiNordisk familjebok (1909), s. 41 Runeberg.org. Viitattu 18.1.2014. ja nimitettiin 1837 Mysoren armeijan komentajaksi Intiaan. Gough toimi Kiinan vastaisen sotaretken ylipäällikkönä ensimmäisessä oopiumisodassa 1839–1842. Vuonna 1842 hänet korotettiin baronetiksi ja ylennettiin kenraaliluutnantiksi. Seuraavana vuonna hänestä tuli Intian joukkojen komentaja. Gough löi Maratin Maharajporen taistelussa 1843 sekä sikhit kahdessa sikhisodassa 1845–1846 ja 1848–1849. Ensimmäisen sikhisodan jälkeen hän sai 1846 päärinarvon ja hänestä tuli paroni Gough. Toisessa sikhisodassa Gough kärsi raskaita tappioita sikhejä vastaan ja sai osakseen kritiikkiä, minkä vuoksi hänet määrättiin korvattavaksi Charles James Napierilla. Liitettyään kuitenkin sodan päätteeksi Punjabin kokonaan brittiläiseen Intiaan Goughia ylistettiin ja hänestä tehtiin 1849 varakreivi nimellä Gough of Goojerat and Limerick. Vuonna 1862 hänet ylennettiin sotamarsalkaksi. ==Lähteet== Luokka:Brittiläiset marsalkat Luokka:Vuonna 1779 syntyneet Luokka:Vuonna 1869 kuolleet
Harmony of Struggle

__NOTOC__ Harmony of Struggle on Clandestine Blazen seitsemäs studioalbumi, joka julkaistiin vuonna 2013 levymerkillä Northern Heritage. Albumin kansikuvan maalauksen on toteuttanut Jukka Siikala. == Kappaleet == # # # # # # # # # == Kokoonpano == * Mikko Aspa – laulu, kaikki instrumentit == Arvostelut == * Imperiumi.net: Imperiumi.net: Levyarvio * Blackmetalreviews.com: 666/666Blackmetalreviews.com review == Lähteet == == Aiheesta muualla == * * Harmony of Struggle discogs.com -sivustolla Luokka:Vuoden 2013 albumit Luokka:Clandestine Blazen albumit
Primitive Finland

Primitive Finland on levy-yhtiö Northern Heritagen vuonna 2003 julkaisema split-albumi. Albumi sisältää suomalaisten black metal -yhtyeiden Clandestine Blazen, Annihilatusin, Baptismin, Bloodhammerin, Incriminatedin ja Blasphemous Evilin kappaleita. Äänitteen CD-versiosta julkaistiin 1 000 kappaleen painos, ja 10″ vinyylejä julkaistiin 333 kappaletta. == Kappaleet == # # # # # # # # # == Aiheesta muualla == * * Luokka:Vuoden 2003 split-albumit Luokka:Clandestine Blazen albumit Luokka:Baptismin albumit Luokka:Suomalaiset black metal -albumit
Sam Houser

Sam Houser (s. 24. toukokuuta 1971 Lontoo, Englanti) on brittiläinen videopelituottaja sekä Rockstar Gamesin toinen perustaja yhdessä veljensä Dan Houserin kanssa. Sam toimii Rockstar Gamesin johtajana. Sam on toiminut tunnetun Grand Theft Auto pelisarjan toisena tuottajana ja on tehnyt peleihin myös muutaman ääniroolin. Hän on saanut Yhdysvaltain kansalaisuuden vuonna 2007. == Aiheesta muualla == * Luokka:Brittiläiset videopelisuunnittelijat Luokka:Vuonna 1971 syntyneet Luokka:Elävät henkilöt
Fairfax (Oklahoma)

Fairfax on pieni kaupunki Oklahoman osavaltiossa Yhdysvalloissa. Vuonna 2010 sen asukasluku oli 1 380. Fairfaxin historia alkaa vuodesta 1903 jolloin seudulle vedettiin rautatie. Kaupunki kasvoi tasaisesti, sen tärkeimmät tulonlähteet olivat karjankasvatus, maanviljely ja öljy. Vuonna 1940 kaupungissa oli yli 2400 asukasta. Sen jälkeen, kun öljylähteet ovat alkaneet tyrehtyä, kaupungin väkiluku on kääntynyt laskuun. == Lähteet == Luokka:Oklahoman kunnat
John Burgoyne

John Burgoyne (1722 Sutton, Bedfordshire – 4. kesäkuuta 1792 Lontoo)John Burgoyne Encyclopædia Britannica Online Academic Edition. Viitattu 18.1.2014. oli brittiläinen kenraali, joka muistetaan parhaiten tappiostaan siirtokuntien armeijalle Yhdysvaltain vapaussodan Saratogan taisteluissa vuonna 1777. Burgoyne palveli seitsenvuotisessa sodassa (1756–1763) ja komensi 1762 armeijakuntaa Portugalissa. Hän oli myös parlamentin jäsen 1761-1792. Vuonna 1776 kenraalimajuri Burgoyne lähetettiin Kanadaan. Siirtokuntien kapinan puhjettua hän sai komentoonsa 10 000 miehen suuruisen armeijan.Nordisk familjebok (1905), s. 625 Runeberg.org. Viitattu 18.1.2014. Pohjoisesta hyökkäävien Burgoynen joukkojen oli tarkoitus kohdata etelästä hyökkäävät kenraali William Howen joukot ja lännestä hyökkäävät eversti Barry St. Legerin joukot Albanyssa, jolloin Uusi Englanti olisi joutunut eristetyksi muista kapinallisista siirtokunnista. Burgoynen joukot saavuttivat Fort Ticonderogan New Yorkissa 6. heinäkuuta 1777 ja etenivät Hudson-joelle, mutta Philip Schuylerin, Horatio Gatesin ja Benedict Arnoldin komentamat ylivoimaiset siirtokuntien joukot pakottivat hänet pysäyttämään etenemisensä. Howe ja St. Leger eivät päässeet tulemaan Burgoynen avuksi, joten muonan ja ammusten ehtyessä Burgoyne joutui lopulta antautumaan Gatesille Saratoga Springsissä 17. lokakuuta 1777. 5 500–5 700 brittisotilasta jäi vangiksi. Kapinallisten suurvoitto muodostui koko sodan käännekohdaksi. Amerikkalaiset vapauttivat Burgoynen ja hänen miehensä sillä ehdolla, että he palaisivat Englantiin. Kotimaahan palattuaan hän joutui voimakkaan kritiikin kohteeksi. Hän toimi vielä 1782–1783 ylipäällikkönä Irlannissa, mutta jätti sen jälkeen sotilaspalveluksen. Burgoyne onnistui vielä pääsemään suosioon Lontoon seurapiireissä, ja kirjoitti useita menestysnäytelmiä. Burgoynen näytelmistä suosituin oli 1786 julkaistu The Heiress (”Perijätär”) - esimerkiksi Horace Walpole piti sitä aikakauden parhaana komediana. Marsalkka John Fox Burgoyne (1782–1871) oli John Burgoynen avioton lapsi. ==Lähteet== == Kirjallisuutta == * Luokka:Brittiläiset kenraalit Luokka:Brittiläiset näytelmäkirjailijat Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Vuonna 1722 syntyneet Luokka:Vuonna 1792 kuolleet
Eternal Winter’s Prophecy

__NOTOC__ Eternal Winter’s Prophecy on Catamenian kolmas studioalbumi, joka julkaistiin 21. elokuuta 2000. == Kappaleet == # # # # # # # # # # # == Kokoonpano == === Yhtye === * Mika Tönning – laulu * Ari Nissilä – kitara * Riku Hopeakoski – kitara, miksaaja * Timo Lehtinen – bassokitara * Kimmo Luttinen – rummut * Heidi Riihinen – kosketinsoitin === Tuotanto === * Ahti "onnistu se sittenki" Kortelainen – äänittäjä * Gerhard Magin – miksaaja * Thomas Ewerhard – kansikuva == Arvostelut == * The Metal Observer: The Metal Observer: Album review == Lähteet == == Aiheesta muualla == * * Eternal Winter's Prophecy discogs.com -sivustolla Luokka:Vuoden 2000 albumit Luokka:Catamenian albumit
John Dalberg-Acton

John Emerich Edward Dalberg-Acton (10. tammikuuta 1834 – 19. kesäkuuta 1902) — tunnettu nimellä John Dalberg-Acton, kahdeksas vuodesta 1837 vuoteen 1869 pelkästään Lord Acton — oli englantilainen roomalais­katolisen kirkon historiantutkija, poliitikko ja kirjailija. Hän oli sir Ferdinand Dalberg- Actonin, seitsemännen paronin ainoa poika ja amiraali Sir John Actonin pojanpoika. Dalberg-Actonin vuonna 1887 kirjeeseen kirjoittamansa ajatelmat, "Valta turmelee, ja absoluuttinen valta turmelee absoluuttisesti" ja "Merkittävät miehet ovat melkein aina pahoja miehiä"; ovat yleisesti tunnettuja. Länsi-Uusimaa 18.2.2009 == Lähteet == Luokka:Brittiläiset historioitsijat Luokka:Brittiläiset poliitikot Luokka:Brittiläiset kirjailijat Luokka:Brittiläiset paronit Luokka:Vuonna 1834 syntyneet Luokka:Vuonna 1902 kuolleet
Nerva (täsmennyssivu)

Nerva voi tarkoittaa seuraavia asioita: *Marcus Cocceius Nerva, Rooman keisari vuosina 96–98 *NERVA, NASAn kehittelemä ydinlämpöraketti *Nerva, paikkakunta Etelä-Espanjassa
New Year’s Day

New Year’s Day on irlantilaisen rockyhtye U2:n esikoissingle albumilta War (1983). Kappale julkaistiin maailmanlaajuisesti singlenä ja se sijoittui Ison- Britannian singlelistalla sijalle 10. Kappaleessa on tunnettu Adam Claytonin bassokuvio. Kappale käsittelee konflikteja ja Puolan sotatilan kumoamista uudenvuodenpäivänä 1982. Luokka:U2:n kappaleet Luokka:Vuoden 1983 kappaleet
Hoover Company

Hoover Company on North Canton, Ohiossa perustettu yritys, joka vuonna 1908 aloitti pölynimureiden valmistuksen. Imurin oli kehittänyt ja patentoinut James Murray Spangler.Chaline, s. 111 Tuotteen menestyksen vuoksi Yhdistyneessä kuningaskunnassa ja Irlannissa hoover-sanaa käytetään pölynimureista yleensä. James Murray Spangler (1848-1915) oli eläessään tehnyt useita maatalouskoneiden patentteja mutta ei huonojen liikemiestaitojensa vuoksi menestynyt niillä. Vuonna 1907 hän oli päätynyt talonmieheksi tavarataloon. Hänen tehtäviinsä kuului siivous, mutta astmaa sairastavalle miehelle se oli ongelmallista, minkä vuoksi hän yritti rakentaa sähköisen lakaisukoneen imemään pölyt pussiin. Moottorin hän otti ompelukoneesta ja pyöritti sillä hihnavälityksellä harjaa ja tuuletinta. Pölypussina hän käytti tyynyliinaa. Saatuaan laitteen toimimaan haluamallaan tavalla hän haki sille vuonna 1907 patenttia, joka myönnettiin seuraavana vuonna. Samana vuonna hän perusti Electric Suction Sweeper Companyn. Spangler ei onnistunut löytämään rahoitusta laitteidensa sarjatuotannon aloittamiseksi. Susan Hoover oli Spangelerin serkku, joka nähtyään koneen esittelyn kertoi siitä aviomiehelleen William Hooverille (1849-1932). William Hoover oli kauppias, joka myi valjaita hevosille. Näiden myynti oli alkanut kuihtua autojen yleistyessä. Hoover osti Spanglerilta oikeudet patenttiin ja investoi hänen yritykseensä, jonka nimi myöhemmin muutettiin Hoover Companyksi. Spangler jatkoi yrityksessä kuolemaansa vuoteen 1915 saakka kehittäen tuotetaan.Chaline, s. 111–112 Pelkästään toimiva tekniikka ei tehnyt Hoover-pölynimurista menestystä, vaan myyntiä edisti suuresti uusi myyntimenetelmä. Hoover tarjosi asiakkaille 10 päivän koekäyttöajan. Jos tämä ei ollut tyytyväinen, tämä sai palauttaa laitteen postituskulujen hinnalla. Naisten roolin muuttuminen yhteiskunnassa auttoi myös myyntiä. Ensimmäisen maailmansodan aikana naisia tarvittiin helpottamaan työvoimapulaa, joten kotityön helpottamiseen oli tarvetta.Chaline, s. 112 Ensimmäinen Hoover-pölynimuri painoi lähes 20 kiloa, ja sen liikuttaminen vaati voimaa. Se oli silti pienempi kuin aikaisemmat hevosvetoiset imurit. Vuosien mittaan imurin tehoa kasvatettiin ja painoa vähennettiin. Hooverin pystysuoramalli säilyi samankaltaisena 1900-luvun loppupuolelle saakka.Chaline, s. 113 Hoover Company on nykyään osa Candy- yritystä. == Asiasta muualla == * Hoover official site (US) * The Hoover Historical Center == Lähteet == ===Viitteet=== == Aiheesta muualla == Luokka:Kodinkoneet Luokka:Yhdysvaltalaiset yritykset Luokka:Kodinkonemerkit
Lasse Rantala

Lasse Rantala (s. 27. heinäkuuta 1974) on suomalainen koripallovalmentaja. Koripalloilijana Kouvojen Rantala esiintyi seuran edustusjoukkueessa kahdessa ottelussa kaudella 1993–1994.baskethotel.com Kaudella 2005–2006 Rantala toimi BC Nokian päävalmentajana.http://www.basket.fi/uutiset/kaikki_uutiset/miesten_divisioona/?x122527=71674 Kesällä 2013 Pieti Poikolan siirryttyä Tanskan maajoukkueen päävalmentajaksi tuli Rantalasta maajoukkueen apuvalmentaja. Syksystä 2013 lähtien Rantala toimi Poikolan apuvalmentajana myös Tampereen Pyrinnössä päävastuullaan joukkueen hyökkäys.http://pyrinto.fi/kausi-201314-valmennus/ http://www.basket.fi/uutiset/kaikki_uutiset/korisliiga/?x122519=19603688 Ensimmäisellä Pyrinnön-kaudellaan Rantala voitti joukkueessa Suomen mestaruuden, ja Baltian liigassa joukkue sijoittui neljänneksi. Kauden aikana Rantala teki myös henkilökohtaista valmennustyötä Petri Heinosen kanssa,http://pyrinto.fi/ottelut/1-pyrinto-ktp-raportti/ ja Heinonen kehittyi kauden aikana ollen muun muassa ensimmäisen loppuottelun ratkaisuhahmoja.http://www.basket.fi/uutiset/etusivun_uutiset2/?x33156=23453108 Pyrinnön valmennusryhmä teki vuoden jatkosopimuksen heinäkuussa 2014.http://www.basket.fi/uutiset/?x22026=24520662 Lasse Rantala on yksi rahapeleihin erikoistuneen online-viihdealan yrityksen Rootz Ltd:n perustajista. Yrityksen pääkonttori sijaitsee Maltalla, ja se toimii useissa maissa ja säännellyillä markkinoilla. Toimitusjohtajana Rantala on vastannut useiden nettikasinobrändien lanseerauksesta, mukaan lukien Wildz, Wheelz, Spinz, Caxino ja Chipz. Rantala valittiin vuoden 2021 MiGEA Awards -gaalassa vuoden Maltan pelialan toimitusjohtajaksi. Vuonna 2023 Rantala aloitti Rootzin hallituksen puheenjohtajana, ja entinen viestintäjohtaja Sam Brown siirtyi toimitusjohtajaksi. == Lähteet == * Lasse Rantala Suomen Koripalloliitto * Lasse Rantala FIBA Coaching Library === Viitteet === Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1974 syntyneet Luokka:Elävät henkilöt
Säräjärvi

Säräjärvi. on kylä Kiikalassa Salossa Varsinais-Suomen maakunnassa. Kylä sijaitsee sille nimensä antaneen Säräjärven rannalla Kiikalan Johannislundin kulmakunnalla, Lohjan, aiemmin Nummen, rajalla. Sen historiallisia rajanaapureita ovat olleet lännessä Kiikalan Hidoisenpyöli (vuodesta 1963 vir. Lasikylä) ja idässä Nummen Leppäkorpi. ==Historia== Historialtaan Säräjärvi on eräs Varsinais-Suomen maakunnan vajaasta neljästäkymmenestä keskiajalla muodostuneesta autiopyölistä eli ulkoveromaasta, jotka olivat varsinaisista kylistä erillisiä, asumattomia mutta silti verolle pantuja maakappaleita. Ainakin osa niistä on saattanut syntyä keskiajan uudisasutuskaudella syntyneitten uudisasutusten autioituessa.von Hertzen 1987: s. 77–78, 176. Autiopyölinä nykyisen Säräjärven kylän alue tunnettiin nimillä Haitonpyöli tai Säräkoskenmaa. 1500-luvun alussa sen omisti Kiikalan Saaren kylä, sittemmin se kuului Kiikalan Rekijoen kylän Perttulin talolle, ja 1600-luvulla siellä ollutta myllynpaikkaa vuokrasivat myös Someron Kaskiston ja Suojoen kylien asukkaat. Historialtaan samanlainen autiopyöli oli myös Säräkoskenmaahan lännessä rajoittunut Hidoisenpyöli, jonka omistuksesta eri aikoina olivat käräjöineet useat lähiseudun kylät sekä eräät Perniössä sijainneet kartanot.von Hertzen 1987: s. 176–177. Asutus alueella sai alkunsa, kun Säräkoskenmaan ulkoveromaalle vuonna 1757 syntyi Säräjärven torppa, joka kuului Kiikalan Saarenkylän Mikolan talolle. Vuonna 1826 Säräjärvestä tuli verollepantu uudistalo, joka luettiin Nummen Leppäkorven kylään. Vuonna 1858 Säräjärvi erotettiin Leppäkorvesta yksinäistaloksi ja tuli taas kuulumaan Kiikalaan.von Hertzen 1987: s. 161, 176. 1860-luvun puolivälissä Säräjärven eli Särämäen yksinäistalon osti viereiselle Hidoisenpyölin ulkoveromaalle vuonna 1813 perustettu Johannislundin lasitehdas, jolla oli käyttöä etenkin talon viljelyksille yhdyskunnan ruokahuollon turvaamiseksi.von Hertzen 1987: s. 299. Kun Johannislundin lasitehdas vuonna 1960 lopetettiinvon Hertzen 1987: s. 523., muodostettiin pian tämän jälkeen vuonna 1963 varsinaisesta tehdasalueesta Hidoisenpyölin ja Säräjärven kylissä uusi Johannislund-niminen maarekisterikylä. Tämän seurauksena aiemman Säräjärven kylän historiallisesta alueesta pääosa tuli kuulumaan muodostettuun Johannislund-nimiseen yksinäistaloon, ja vain pieni osa kylän historiallisesta alueesta jäi kuulumaan jäljelle jääneeseen Säräjärvi-nimiseen maarekisterikylään. ==Lähteet== * ===Viitteet=== Luokka:Kiikalan kylät
Birsfelden

350px|thumb|Rein hallitsee Birsfeldenin näkymiä monilla tavoin; kuvassa 98 MW vesivoimalaitos. Birsfelden on kaupunki Basel-Landschaftin kantonissa Sveitsissä. Kaupungissa on runsaat 10 000 vakinaista, pääosin saksankielistä asukasta. == Sijainti == Birsfelden sijaitsee Birsjoen ja Reinin yhtymäkohdassa, Reinin etelärannalla, pari kilometriä Baselista itään muodostaen yhtenäisen taajaman Baselin ja muun muassa Muttenzin kanssa. == Liikenne == Moottoritiet A2 ja A3 ohittavat Birsfeldenin länsi- ja eteläpuolelta. Rein on koko Sveitsille tärkeä tavarankuljetusreitti. Birsfeldenissä sijaitsee osa kansainvälisen Baselin sataman alueista. == Lähteet == * * * ===Viitteet=== == Aiheesta muualla == Luokka:Sveitsin kaupungit Luokka:Basel-Landschaftin kunnat
Georg Neiglick

Georg (Yrjö) Neiglick (k. 30. elokuuta 1831) oli Salmin nimismies. Hänet surmasi kuohuksissa ollut ihmisjoukko, joka uskoi että hänen tarkoituksensa oli myrkyttää väestöä, kun hän pyrki estämään koleraa.WSOY Iso tietosanakirja 6, s. 352, WSOY 1997 ISBN 951-0-20163-4 Syyllisiksi senaatti tuomitsi 43 henkilöä kuolemaan. Sittemmin tuomitut armahdettiin, mutta pääsyyllisenä pidetty talonpoika Andrei Afanasjev ja 12 muuta sai elinikäisen karkotustuomion Siperiaan.Arno Forsius, Sairauksien joukkopelko Neiglick oli mahdollisesti jo aiemmin saanut paikallisen väestön vihat osakseen. Arpakapulalla koottu raivostunut kansanjoukko, johtajanaan Afanasjev-niminen talonpoika, hyökkäsi Neiglickin asuntoon, pahoinpiteli hänet ja poltti lopuksi sytyttämäänsä rakennukseen. Puhjenneen kapinan yhteydessä pahoinpideltiin ja sidottiin muitakin virkamiehiä. Järjestys palautui vasta, kun sotaväki puuttui tilanteeseen ja 175 tapahtumaan osallistunutta vangittiin. Syyskuussa 1832 heistä 33 miestä tuomittiin kuolemanrangaistukseen, ja muistakin syyllisiksi todetuista oli joka kymmenes arvan mukaan mestattava, muut pääsivät raippa­rangaistuksella. Kuolemanrangaistusta ei kuitenkaan pantu toimeen, mutta 78 miestä sai raipparangaistuksen Viipurissa, ja sen jälkeen heistä 38 karkotettiin SiperiaanArtikkeli "Neiglickin murha", Tietosanakirja, Tietosanakirja-Osakeyhtiö 1914, osa 6, palsta 1072 == Lähteet == Luokka:Suomalaiset poliisit Luokka:Suomalaiset henkirikosten uhrit Luokka:Syntymävuosi tuntematon Luokka:Vuonna 1831 kuolleet
Volgogradin pommi-iskut 2013

Volgogradin pommi-iskut 2013 olivat lyhyenajan kuluessa kolmen pommi-iskun sarja Volgogradissa vuonna 2013. Ensimmäinen tehtiin 21. lokakuuta johdinautoon, toinen 29. ja kolmas 30. joulukuuta 2013 Volgogradin päärautatieasemalla, joissa kuoli yhteensä 34 henkeä. == Reaktiot == Presidentti Vladimir Putin määräsi turvatoimia kiristettäväksi ja sotilaat ovat pidättäneet lukuisia henkilöitä. Yhdysvallat tarjosi terrorisminvastaisiin toimiin apua, jota Venäjä ei ottanut vastaan. == Lähteet == Luokka:Terrori-iskut Venäjällä Luokka:Vuoden 2013 terrori-iskut Pommi-isku 2013
Evelyn Wood

Henry Evelyn Wood (9. helmikuuta 1838 Braintree, Essex – 1. joulukuuta 1919 Lontoo)Nordisk familjebok (1921), s. 1064–1065 Runeberg.org. Viitattu 18.1.2014. oli brittiläinen sotamarsalkka. Evelyn Woodin isoisä oli kuningasperheen ystävänä tunnettu parlamenttiedustaja Matthew Wood, ja hänen setänsä oli lordikansleri William Wood. Evelyn palveli aluksi laivastossa ja osallistui sen riveissä Krimin sotaan, mutta siirtyi 1855 luutnantiksi ratsuväkeen. Wood osallistui myös Intian sepoykapinan kukistamiseen ja yleni vuoteen 1873 mennessä everstiluutnantiksi. Hän palveli Garnet Wolseleyn alaisuudessa Ašantin kuningaskuntaa vastaan suunnatulla sotaretkellä ja komensi armeijan oikeaa siipeä keskeisissä taisteluissa, kuten Kumasin valtauksessa helmikuussa 1874. Sodan jälkeen hänet ylennettiin everstiksi. Zulu-sodassa vuonna 1879 Wood komensi tuhannesta brittien puolelle siirtyneestä zulusta muodostettua joukkoa ja löi moninkertaisesti ylivoimaisen vihollisen Kambulassa vain kaksi päivää sen jälkeen, kun muu brittiarmeija oli kärsinyt tappion Isandlwanan taistelussa. Hänen saavutettuaan vielä toisen voiton Kambulan taistelussa maaliskuussa 1879 hänet ylennettiin kenraalimajuriksi ja palattuaan kotimaahan myöhemmin samana vuonna hänet aateloitiin. Hän osallistui eteläisessä Afrikassa myös ensimmäiseen buurisotaan 1880–1881. Vuoden 1882 Egyptin-sotaretken aikana Wood komensi prikaatia ja brittijoukkojen miehitettyä maan hänet nimitettiin joulukuussa 1882 Egyptin armeijan ylipäälliköksi (sirdar). Hän osallistui myös vuosien 1884–1885 Niilin retkeen. Tämän jälkeen Wood oli kotimaassa itäisen sotilasalueen komentajana 1886–1888 ja Aldershotin alueen komentajana 1889–1893. Hänet ylennettiin kenraaliluutnantiksi 1891 ja 1895 kenraaliksi. Vuosina 1893–1901 hän toimi sotaministeriössä päämajoitusmestarina. Wood oli vielä 1901–1904 toisen armeijakunnan komentaja ja sai 1903 ylennyksen sotamarsalkaksi. ==Lähteet== Luokka:Brittiläiset marsalkat Luokka:Brittiläiset merimiehet Luokka:Vuonna 1838 syntyneet Luokka:Vuonna 1919 kuolleet
Han Hendrik Piho

Han Hendrik Piho (s. 24. huhtikuuta 1993 Võru, Viro) on virolainen yhdistetyn hiihtäjä, joka edustaa Skystar-seuraa. Nuorten MM-kilpailuissa Liberecissä vuonna 2013 Piho saavutti pronssia normaalikilpailussa. Aikuisten arvokisoissa hän on kilpaillut vuodesta 2010 lähtien. Hänen paras henkilökohtainen sijoituksensa on 33:s sija, jonka hän saavutti normaalimäen kilpailussa Val di Fiemmen MM-kilpailuissa 2013. Yhdistetyn maailmancupissa Piho kilpaili ensimmäisen kerran Lahdessa maaliskuussa 2012. Ensimmäiset maailmancupin pisteensä hän saavutti Ramsaussa joulukuussa 2012 oltuaan 28:s. Hänen paras henkilökohtainen sijoituksensa on Tšaikovskin toisesta kilpailusta tammikuussa 2014, jossa hän sijoittui 11:nneksi. Myös hänen veljensä, Kail Piho, on yhdistetyn hiihtäjä. == Lähteet == Luokka:Virolaiset yhdistetyn hiihtäjät Luokka:Vuonna 1993 syntyneet Luokka:Elävät henkilöt
Kail Piho

Kail Piho (s. 28. toukokuuta 1991 Võru) on virolainen yhdistetyn hiihtäjä, joka edustaa Skystar-seuraa. Aikuisten arvokisoissa Piho on kilpaillut vuodesta 2009 lähtien. Hänen paras henkilökohtainen sijoituksensa on 27:s sija, jonka hän saavutti suurmäen kilpailussa Val di Fiemmen MM-kilpailuissa 2013. Normaalimäen kilpailussa hän oli 28:s. Yhdistetyn maailmancupissa Piho kilpaili ensimmäisen kerran Kuusamossa marraskuussa 2008. Ensimmäiset maailmancupin pisteensä hän saavutti Liberecissä helmikuussa 2012 oltuaan 29:s. Hänen paras henkilökohtainen sijoituksensa on Tšaikovskin toisesta kilpailusta tammikuussa 2014, jossa hän sijoittui 16:nneksi. Myös hänen veljensä, Han-Hendrik Piho, on yhdistetyn hiihtäjä. == Lähteet == Luokka:Virolaiset yhdistetyn hiihtäjät Luokka:Vuonna 1991 syntyneet Luokka:Elävät henkilöt
Kristjan Ilves

Kristjan Ilves (s. 10. kesäkuuta 1996 Tartto) on virolainen yhdistetyn hiihtäjä, joka edustaa Elva Suusaklubia. Nuorten MM-kilpailuissa Liberecissä vuonna 2013 Ilves saavutti pronssia sprinttikilpailussa. Ensimmäisissä aikuisten arvokilpailuissaan, Val di Fiemmen MM-kilpailuissa 2013 Ilves sijoittui suurmäen kilpailussa 39:nneksi ja normaalimäen kilpailussa 48:nneksi. Pyeongchangin olympialaisissa 2018 hän oli normaalimäen Gundersen- kilpailussa kuudestoista. Oberstdorfin MM-kilpailuissa 2021 hän sijoittui suurmäen Gundersen-kilpailussa 11:nneksi ja Pekingin olympialaisissa 2022 yhdeksänneksi. Planican MM-kilpailuissa 2023 Ilves sijoittui suurmäen Gundersen-kilpailussa neljänneksi ja normaalimäen Gundersen-kilpailussa kuudenneksi. Yhdistetyn maailmancupissa Ilves kilpaili ensimmäisen kerran Sotšissa helmikuussa 2013. Ensimmäiset maailmancupin pisteensä hän saavutti Tšaikovskin toisessa kilpailussa tammikuussa 2014 oltuaan 30:s. Kymmenen parhaan joukkoon hän sijoittui ensimmäisen kerran oltuaan kuudes Seefeldissä tammikuussa 2018. Ensimmäisen palkintosijansa hän saavutti oltuaan viikkoa myöhemmin toinen Hakubassa. Ilves sijoittui toiseksi Klingentahlin molemmissa kilpailuissa tammikuussa 2022. Hän oli kauden 2021–2022 kokonaiskilpailussa viides. Kaudella 2022–2023 Ilves sijottui Schonachin ensimmäisessä kilpailussa kolmanneksi. Lahdessa hän oli toinen ja kolmas. Maailmancupin kokonaiskilpailussa hän sijoittui viidenneksi. Kaudella 2023–2024 hän sijoittui toiseksi Otepään yhteislähtökilpailussa ja ensimmäisessä Gundersen- kilpailussa. Hän sijoittui kolmanneksi Lahden kilpailussa. Hän sijoittui kolmanneksi Oslon toisessa kilpailussa. Hän sijoittui kolmanneksi Trondheimin kilpailussa. Maailmancupin kokonaiskilpailussa hän oli viides. Kaudella 2024–2025 hän sijoittui kolmanneksi Ramsaun ensimmäisessä kilpailussa. == Lähteet == Luokka:Virolaiset yhdistetyn hiihtäjät Luokka:Vuonna 1996 syntyneet Luokka:Elävät henkilöt
Nakajima Kikka

Nakajima Kikka () oli ensimmäinen japanilainen suihkulentokone. Se oli yksipaikkainen kaksimoottorinen torjuntahävittäjä. Kikka ehti lentää vain kerran ennen Japanin antautumista ja toisen maailmansodan loppua. ==Suunnittelu== Nakajima Kikka sai voimakkaasti vaikutteita saksalaisesta Messerschmitt Me 262 -hävittäjästä, joka oli Japanin ja Saksan yhteistyön tulosta. Kikka suunniteltiin siten, että hävittäjiä voitaisiin koota kokemattomallakin työvoimalla. Koneen siivet suunniteltiin myös taitettaviksi, jolloin hävittäjiä olisi voitu piilottaa Japanin pääsaarien luoliin Yhdysvaltain mahdollisen maihinnousun torjuntaa varten.Mitchell, s. 24 Me 262 -hävittäjään verrattuna Kikka oli merkittävästi pienempi, ja sen rakenne muistutti enemmän perinteisiä potkurihävittäjiä, koska koneessa oli suorat siivet nuolisiipien sijasta. Kikan päälaskutelineet olivat A6M Zero -hävittäjästä ja nokkapyörä Yokosuka P1Y -pommikoneen kannuspyörä. ==Tekniset tiedot== ==Lähteet== * ===Viitteet=== ==Aiheesta muualla== Kikka Luokka:Japanilaiset hävittäjälentokoneet Luokka:1940-luvun hävittäjälentokoneet
Fredrik Johansson

Fredrik Johansson voi tarkoittaa ainakin seuraavia henkilöitä: *Fredrik Edvard Johansson (1871–1918), suomalainen punakaartin komentaja *Fredrik Johansson, ruotsalainen kitaristi (Dark Tranquillity) *Fredrik Johansson (s. 1984), ruotsalainen jääkiekkoilija *Fredrik Johansson (s. 1984), ruotsalainen videopelaaja (nimimerkki MaDFroG) *Fredrik Johansson (s. 1986), ruotsalainen yleisurheilija *Fredrik Johansson (s. 1986), ruotsalainen suunnistaja
Alamäkiluistelu

Alamäkiluistelu on talviurheilulaji, jossa rinnettä tai mäkeä lasketaan alas jäädytetyissä kouruissa luistellen. Kilpailut lasketaan neljän luistelijan erissä, joissa vauhti voi nousta jopa yli 80 kilometriin tunnissa. Rataan on usein rakennettu kurveja, kaarteita ja hyppyjä. Kilpailuvarustus muodostetaan usein yhdistämällä suojia jääkiekosta, motocrossista ja alamäkipyöräilystä. Lajissa on kilpailtu virallista MM-sarjaa vuodesta 2010 asti. MM-sarjassa luistelevia suomalaisia ovat muun muassa Paavo Klintrup, Markus Juola ja Mirko Lahti. Uransa lopettaneita tunnettuja luistelijoita ovat Arttu Pihlainen, Miikka Jouhkimainen ja Lari Joutsenlahti. Naisten tunnetuin suomalainen alamäkiluistelija on ollut Salla Kyhälä. Suomessa alamäkiluisteluratoja on ollut muun muassa Espoossa, Jyväskylässä, Kempeleessä, Rautalammilla ja Soinissa. Radoilla on järjestetty Suomen cupin osakilpailuita ja muuta toimintaa. Vuonna 2015 perustetun Suomen Alamäkiluisteluliiton puheenjohtaja on Arttu Pihlainen. Liitto on maailman ensimmäinen alamäkiluistelun lajiliitto.Onko alamäkiluistelu oikea urheilulaji vai energiajuomayhtiön markkinointikeino? Länsi-Suomi 2.2.2019 Suomalaisia alamäkiluistelun maailmanmestareita: * Arttu Pihlainen (miesten MM-sarja 2011) * Salla Kyhälä (naisten MM-sarja 2011, 2014 & 2015) * Mirko Lahti (nuorten MM-sarja 2017 & 2018) (miesten MM-sarja 2023) * Leevi Nakari (nuorten MM-sarja 2020) * Linus Ollikainen (nuorten MM-sarja 2023) == Lähteet == == Aiheesta muualla == * Suomen Alamäkiluisteluliitto (sivua päivitetään) *
Saint-Chamond (panssarivaunu)

Saint-Chamond oli Ranskan ensimmäisessä maailmansodassa rakennuttama ja käyttämä panssarivaunu. Vaunu otettiin käyttöön Ranskan ensimmäisen panssarivaunu Schneider CA1:n käyttöönoton jälkeen. Kuten muutkin varhaiset panssarivaunut Saint-Chamond kärsi teknisistä ongelmista ja Ranska keskittyi myöhemmin rakentamaan kevyempiä Renault FT-17 -vaunuja. ==Piirteet== Ranskalaiset kiinnostuivat telaketjuilla kulkevista ajoneuvoista vuonna 1915, kun he etsivät keinoa ajaa vihollisen piikkilankaesteiden yli. Ranskalainen eversti Jean E. Estienne kirjoitti kirjeen kenraali Joseph Joffrelle ehdottaen tällaisten ajoneuvojen rakentamista. Idean innoitti brittien käyttämät Holt- traktorit, joita käytettiin tykkien liikutteluun. Kirjeessä ehdotettiin samanlaista ratkaisua Ranskan asevoimille, mutta ajoneuvoon rakennettaisiin lisäksi panssarisuoja ja oma tykki. Saint-Chamondin prototyyppi rakennettiin vuoden 1916 alkupuolella ja se perustui kahteen yhteen liitettyyn Holt- traktoriin ja sen rakennutti Compagnie des Forges d’Honecourt eli FAMH. Prototyyppi oli aseistettu Saint-Chamond TR -tyyppisellä 75 mm tykillä ja sen voimanlähteenä toimi Panhard-bensiinimoottori, joka tuotti 90-hevosvoimaa ja mahdollisti vaunun nopeudeksi noin 8,5 kilometriä tunnissa. Vaunussa oli kahdet ohjaimet, joilla sitä pystyi kuljettamaan sekä edestä että takaa. Vaunussa oli myös omalla aikaansa nähden edistynyt sähköinen voimansiirto. Vaunuun tehtiin joitakin parannuksia valmistamisen aikana. Kun ensimmäiset 165 vaunua oli tuotettu tykki vaihdettiin Schneiderin TR:stä malliin Canon de 75 modèle 1897. Vaunun kattoa muutettiin tasaisesta kuperammaksi ja panssarointia lisättiin 17 millimetriin saksalaisten otettua käyttöön panssaria läpäisevät ammukset. ==Käyttö== Joseph Joffre tilasi 400 Saint-Chamond-vaunua samaan aikaan 400 Schneider CA1 -vaunun tilauksen kanssa alkuvuodesta 1916. Saint- Chamond osallistui taisteluihin ensimmäistä kertaa 5. toukokuuta 1917. Vaunun ongelmina oli tekniset viat ja moottorin liikuttavien osien sijainti miehistön kanssa vaunun sisällä ilman suojaa, minkä takia vaunun sisätilat olivat vaarallisia miehistölle. Saint-Chamondissa oli kuitenkin suurempi tykki kuin Schneider CA1:ssä, minkä lisäksi sen telat olivat pidemmät, mikä teki juoksuhautojen ylittämisestä helpompaa. Saint-Chamond oli lisäksi helpompi ajaa sähköisen voimansiirron ansiosta, joka tosin vaikutti myös heikentävästi sen luotettavuuteen. Vaunun suurempi paino teki siitä myös hankalammin liikkuvan pehmeässä maastossa. Myöhemmin käyttöön otettu kevyt Renault FT-17 osoittautui lopulta paremmaksi vaunuksi. Venäjän vallankumouksen jälkeen muutamia Saint-Chamond-vaunuja lähetettiin valkoisille ja niitä päätyi vallattuina myös punaisten käyttöön. ==Lähteet== == Aiheesta muualla == Luokka:Ranskalaiset ensimmäisen maailmansodan panssarivaunut
Gyula Németh

Gyula Németh (1890–1976) oli unkarilainen kielentutkija. Hän oli vuodesta 1916 Budapestin yliopiston professori. Hän oli merkittävä turkkilaisten kielten tutkija.WSOY Iso tietosanakirja 6, s. 355, WSOY 1997 ISBN 951-0-20163-4 == Lähteet == Luokka:Unkarilaiset kielitieteilijät Luokka:Unkarilaiset professorit Luokka:Vuonna 1890 syntyneet Luokka:Vuonna 1976 kuolleet
Wallenberg-säätiöt

Wallenberg-säätiöt on yhteisnimitys säätiöille, joilla jollain tapaa on yhteys ruotsalaiseen rahasuku Wallenbergiin. Joskus sanontaa käytetään vain kolmea suurinta säätiötä tarkoittaen. ==Säätiöitä== ===Kolme suurinta=== * Knut och Alice Wallenbergs Stiftelse, perustettu 1917. * Marianne och Marcus Wallenbergs Stiftelse, perustettu 1963. * Stiftelsen Marcus och Amalia Wallenbergs Minnesfond, perustettu 1960. ===Muita=== * Berit Wallenbergs Stiftelse (perustettu 1955), * Jacob Wallenbergs Stiftelse, Särskilda fonden (perustettu 1960), * Tekn. dr hc Marcus Wallenbergs Stiftelse för utbildning i internationellt industriellt företagande (perustettu 1982), * Marcus Wallenbergs Stiftelse för Internationellt Vetenskapligt Samarbete (perustettu 1976), * Ekon. dr hc Peter Wallenbergs Stiftelse för Ekonomi och Teknik (perustettu 1996) * Stiftelsen för Rättsvetenskaplig Forskning (perustettu 1995) ==Lähteet== * Dagens Industri 8.2.2011 === Viitteet === ==Aiheesta muualla== * Wallenbergstiftelserna Luokka:Wallenberg-suku Luokka:Ruotsalaiset säätiöt
Dark Horse (Katy Perryn kappale)

Dark Horse on kappale yhdysvaltalaisartisti Katy Perryn neljänneltä studioalbumilta Prism. Kappaleella on mukana myös rap-artisti Juicy J. Se julkaistiin Capitol Recordsin albumin ensimmäisenä promootiosinglenä 17. syyskuuta 2013. Kolme kuukautta myöhemmin se julkaistiin virallisesti albumin kolmantena virallisena singlenä 17. joulukuuta 2013. Kappaleen ovat tehneet Perry, Sarah Hudson, Juicy J, Max Martin, Cirkut, ja Dr. Luke. Kappaleen virallista musiikkivideota on katsottu vuoden 2022 syyskuuhun mennessä YouTubessa yli 3 341 739 306 kertaa, mikä tekee siitä YouTuben kolmanneksi katsotuimman videon. Kappale on yhdistelmä trapin sekä grimen genrejä ja siinä on elementtejä myös popista. Kappale sisältää "synkempiä" ja "seksikkäämpiä" teemoja kuin Perryn aiemmassa tuotannossa. Perry on sanonut, että hän halusi kappaleen olevan taianomainen, joten hän sanoitti sen noidan näkökulmasta, joka varoittaisi miestä rakastumasta häneen, ja että jos hän tekisi niin, se jäisi hänen viimeiseksi teokseen. Ennen kappaleen julkaisua Perry ja Pepsi järjestivät yhteistyössä kilpailun, jossa fanit voivat äänestää, olisiko uuden albumin ensimmäinen julkaistava single Dark Horse vai Walking on Air. Dark Horse sai positiivisen vastaanoton musiikkikriitikoilta, jotka ylistivät urbaanin musiikin kokeilua. Juicy J:n osuudet kappaleessa saivat ristiriitaista palautetta. Kappale oli kohtalainen menestys. Vaikka kappale julkaistiin virallisena singlenä vasta joulukuussa 2013, se saavutti jo ennen sitä maailmanlaajuisesti lukuisia listasijoituksia, kuten 4. sijan Yhdysvaltain Billboard Hot 100 -listalla sekä 8. sijan Canadian Hot 100 -listalla. Kappaleen korkein sijoitus oli Uuden-Seelannin singlelistalla, jossa se oli parhaimmillaan 2. sijalla. Kappaleesta tuli Perryn kolmastoista Top 10-kappale Billboard Hot 100 -listalla sekä kymmenes kappale, joka saavutti Billboard Digital Songs -listan kärkisijan. Perry esitti kappaleen livenä ensimmäistä kertaa vuoden 2013 iHeartRadio Music Festival -tapahtumassa Las Vegasissa 20. syyskuuta 2013. Vuonna 2019 oikeus tuomitsi kappaleen plagiaatiksi yksimielisesti. Kappaleessa on tuomion mukaan käytetty elementtejä gospelräppäri Flamen eli Marcus Grayn kappaleesta Joyful Noise, joka julkaistiin vuonna 2008. ==Kappale== Digitaalinen lataus * 1. "Dark Horse" - 3:35 ==Listasijoitukset== Listat (2013–14) Paras sijoitus Australia (ARIA Charts) 5 Itävalta (Ö3 Austria Top 40) 45 Belgia (Ultratop 50 Vallonia) 43 Kanada (Canadian Hot 100) 8 Ranska (SNEP) 35 Saksa (Media Control AG) 32 Suomi (Suomen virallinen latauslista) 5 Irlanti IRMA) 20 Alankomaat (Dutch Top 40) 18 Alankomaat (Mega Single Top 100) 28 Uusi-Seelanti (RIANZ) 2 Skotlanti (Official Charts Company) 17 Espanja (PROMUSICAE) 29 Sveitsi (Swiss Music Charts) 61 Iso-Britannia (Britannian singlelista) 21 Yhdysvallat (Billboard Hot 100) 4 Yhdysvallat (Billboard Adult Top 40) 37 Yhdysvallat (Billboard Mainstream Top 40) 11 Yhdysvallat (Billboard Hot Dance Club Songs) 23 Yhdysvallat (Billboard Rhythmic) 13 ==Lähteet== Luokka:Vuoden 2013 kappaleet Luokka:Katy Perryn kappaleet
Tsurumi-ku (Osaka)

Tsurumi-ku () on yksi Osakan kaupungin 24:stä suuralueesta. Se sijaitsee kaupungin itäosassa ja rajautuu lännessä Jōtōn ja Asahin suuralueisiin sekä idässä Osakan prefektuurin Daitōn, Higashiōsakan, Kadoman ja Moriguchin kaupunkeihin. Neyagawa-joki virtaa alueen halki itä-länsisuunnassa. Tsurumin suuralueella on 110 880 asukasta (vuonna 2010). Tsurumi erotettiin Jōtōn suuralueesta 22. heinäkuuta 1974. Sen pohjoisosassa sijaitsee osa suuresta Tsurumiryokuchin puistosta, joka rakennettiin vuoden 1990 kansainvälistä puutarhanäyttelyä varten. Alueella on erilaisia urheilumahdollisuuksia, kasvihuone Sakuya konohana -kan, museo ja puutarhoja. Puutarhanäyttelyn myötä ja jälkeen alueen liikenneyhteydet ovat parantuneet ja sinne on rakennettu runsaasti uusia asuntoja ja palveluja. Tsurumin suuraluetta palvelevat Osakan metron Nagahori–Tsurumiryokuchi-linja sekä JR Westin Katamachi-linja ja Ōsaka higashi -linja. == Lähteet == == Aiheesta muualla == *Tsurumin suuralueen internetsivut Luokka:Osakan suuralueet
Tsurumi-ku

Tsurumi-ku () voi tarkoittaa: * Tsurumi-ku, suuralue Jokohamassa Japanissa * Tsurumi-ku, suuralue Osakassa Japanissa
Paul McBeth

Paul McBeth (s. 9. heinäkuuta 1990) on yhdysvaltalainen frisbeegolfaaja ja lajin kuusinkertainen maailmanmestari vuosilta 2012–2015, 2019 ja 2022.http://www.pdga.com/tour/event/14311http://www.pdga.com/tour/event/10864 Muita McBethin voittamia major-tason kisoja ovat United States Disc Golf Championships 2015, 2018 ja 2021; European Open 2013 ja 2015http://www.pdga.com/tour/event/14316 Copenhagen Open 2013,http://www.pdga.com/tour/event/14317; European Masters 2014 ja 2015http://www.pdga.com/tour/event/16383 ja Aussie Open 2015.http://www.pdga.com/tour/event/19295 Hän on voittanut Yhdysvaltain kansallisen sarjan 2012 ja 2013.http://www.pdga.com/tour/event/16667http://www.pdga.com/tour/event/16666 McBethiä pidetään yleisesti nykyajan frisbeegolfin (eli Ken Climon jälkeisen ajan) parhaana ja menestyneimpänä pelaajana. Kalifornian Huntington Beachistä kotoisin oleva McBeth tunnetaan lempinimellä McBeast. Hän kertoo suosivansa kiekkoja, jotka ovat täysipainoista kevyempiä.http://www.dgcoursereview.com/forums/showpost.php?p=1746728&postcount;=70http://www.dgcoursereview.com/forums/showpost.php?p=1887776&postcount;=1943 Hänellä on hallussaan ennätys kaikkien aikojen parhaimman ratingin kierroksesta, jonka hän heitti 2013 Memorial Championship:issä. Kierroksen rating tulos oli 1132https://www.pdga.com/tags/highest-rated-rounds Nuorempana McBeth harrasti baseballiahttp://www.youtube.com/watch?v=6pMCYeYILpo, jonka hän vaihtoi frisbeegolfiin noin 14-vuotiaanahttp://www.dgcoursereview.com/forums/showpost.php?p=1746838&postcount;=80. Ammattilaisura alkoi vuonna 2007. Hänen uransa ansiot ovat yli 380 000 dollaria (toukokuussa 2018). Hänen sponsoreitaan ovat Innova Discs ja Adidas. Vuoden 2019 Wintertime Openhttps://www.pdga.com/tour/event/38729:sta lähtien McBethin pääsponsorina on toiminut Discraft. McBethillä on hallussaan frisbeegolfin kaikkien aikojen korkein rating, kun hänen arvonsa nousi tulokseen 1062 heinäkuussa 2020. ==Lähteet== ==Aiheesta muualla== *Pelaajatiedot PDGA:n sivuilla Luokka:Yhdysvaltalaiset frisbeegolfaajat Luokka:Vuonna 1990 syntyneet Luokka:Elävät henkilöt
Frederick Lambart Cavan

Frederick Rudolph Lambart, Cavanin 10. jaarli (16. lokakuuta 1865 Ayot St Lawrence, Hertfordshire – 28. elokuuta 1946 Lontoo) oli brittiläinen sotilas, joka palveli komentajana ensimmäisessä maailmansodassa. Cavan jäi jo kertaalleen eläkkeelle armeijasta vuonna 1913 vain 48-vuotiaana, mutta palasi palvelukseen maailmansodan sytyttyä. Syyskuussa 1914 hänet nimitettiin neljännen kaartinprikaatin komentajaksi haavoittuneen Robert Scott-Kerrin tilalle. Kesäkuussa 1915 hän yleni 50:nnen divisioonan komentajaksi, mistä siirtyi kaksi kuukautta myöhemmin kaartindivisioonan johtoon. Tammikuusta 1916 maaliskuuhun 1918 hän toimi 14:nnen armeijakunnan komentajana ja sai maineen yhtenä länsirintaman parhaista komentajista. Italialaisten kärsittyä katastrofaalisen tappion Caporetton taistelussa Cavan siirrettiin armeijakuntineen Italian-rintamalle ja maaliskuussa 1918 hänestä tuli virallisesti kaikkien sinne sijoitettujen brittijoukkojen ylipäällikkö. Hän johti Italian 10:ttä armeijaa ratkaisevassa Vittorio Veneton taistelussa aivan sodan lopussa.Earl of Cavan Firstworldwar.com. Viitattu 18.1.2014. Maailmansodan jälkeen Cavan toimi 1922–1926 Britannian pääesikunnan päällikkönä ja hänet ylennettiin 1931 sotamarsalkaksi. ==Lähteet== == Aiheesta muualla == Luokka:Brittiläiset marsalkat Luokka:Jaarlit Luokka:Vuonna 1865 syntyneet Luokka:Vuonna 1946 kuolleet
Edmund Ironside

William Edmund Ironside, paroni Ironside (6. toukokuuta 1880 Edinburgh, Skotlanti – 22. syyskuuta 1959 Lontoo)William Edmund Ironside, 1st Baron Ironside Encyclopædia Britannica Online Academic Edition. Viitattu 19.1.2014. oli brittiläinen sotamarsalkka, joka toimi maan pääesikunnan päällikkönä toisen maailmansodan alussa. Ironside osallistui nuorena buurisotaan. Ensimmäisen maailmansodan jälkeen hän komensi vuonna 1918 ympärysvaltojen interventiojoukkoja Pohjois-Venäjällä sekä vuonna 1920 Persiassa. Vuosina 1928–1931 hän oli Intiaan ja myöhemmin Lähi-itään sijoitettujen joukkojen komentajana. Toisen maailmansodan alussa Ironside toimi Britannian pääesikunnan päällikkönä 1939–1940. Hänet ylennettiin 1940 sotamarsalkaksi, ja sen jälkeen hän komensi kodinturvajoukkoja. Hänet korotettiin paroniksi helmikuussa 1941 nimellä Baron Ironside, of Archangel and of Ironside in the County of Aberdeen. ==Lähteet== == Aiheesta muualla == Luokka:Brittiläiset marsalkat Luokka:Gibraltarin kuvernöörit Luokka:Brittiläiset ensimmäisen maailmansodan sotilaat Luokka:Brittiläiset toisen maailmansodan sotilaat Luokka:Vuonna 1880 syntyneet Luokka:Vuonna 1959 kuolleet
Jacob Wallenberg (yritysjohtaja)

Jacob Wallenberg (s. 1956 Tukholma) on ruotsalainen Wallenbergin mahtisukuun kuuluva yritysjohtaja. Hän on sijoitusyhtiö Investor AB:n hallituksen puheenjohtaja sekä LM Ericssonin johtokunnan varapuheenjohtaja. Hän on toiminut Skandinaviska Enskilda Bankenin johtajana, nykyisin johtotehtäviä mm. yrityksissä Atlas Copco, SAS Group, Skandinaviska Enskilda Banken, ABB Group, Ericsson, Coca-Cola-yhtiö, Knut and Alice Wallenberg Foundation ja Stockholm School of Economics. Hän kuuluu myös Bilderberg-ryhmää hallinnoivaan komiteaan sekä Serafiimiritarikuntaan (Order of the Seraphim). ==Perhe== Jacob Wallenberg on pankkiiri ja teollisuusmies Peter Wallenberg vanhemman ja Suzanne Wallenbergin poika. Jacob Wallenbergin vaimo on Suzanne Grevillius, ja lapsia ovat Lovisa Wallenberg, Jacob Wallenberg Jr, Alice Wallenberg. ==Lähteet== * Antti Mikkonen: Mahtava Suomi-frendi: Marcus Wallenberg. Talouselämä, 8.3.2013, s. 29. * http://ericsson.com/thecompany/corporate_governance/board_of_directors/members_of_the_board * http://coca-colacompany.com/our-company/board-of-directors-jacob-wallenberg * http://bilderbergmeetings.org/governance.html * http://realtid.se/ArticlePages/200808/27/20080827155900_Realtid400/20080827155900_Realtid400.dbp.asp Wallenberg and his wife to divorce. * http://investorab.com Investor Ab * http://coca-colacompany.com/ The Coca Cola Company Luokka:Wallenberg-suku Luokka:Ruotsalaiset yritysjohtajat Luokka:Ruotsalaiset liikemiehet Luokka:Ruotsalaiset elinkeinoelämän vaikuttajat Luokka:Vuonna 1956 syntyneet Luokka:Elävät henkilöt
Terentius Maximus

Terentius Maximus oli Rooman keisari Neron aikakaudella vaikuttanut identiteettihuijari. Neron kuoltua Terentius käytti hyväkseen (Neron lempisoittimen) lyyransoitto- sekä laulutaitoaan, heidän ulkoista yhdennäköisyyttään sekä valtakunnan valtavaa kokoa; kesti useita vuosia, ennen kuin tieto Neron kuolemasta oli saavuttanut valtakunnan kaukaisimmatkin kolkat. Terentius kierteli valtakuntaa vuosina 79–81 keisari Nerona esiintyen. Parthian kuningas Artabanus IV oli yksi heistä, jotka lankesivat Terentiuksen huijaukseen. Kun hän lopulta jäi kiinni vuonna 81, oli siitä seurauksena hirttäminen.Tieteen kuvalehti Historia 2/2014, s. 77. ==Lähteet== Luokka:Huijarikruununtavoittelijat Luokka:Rooman valtakunnan teloittamat Luokka:Syntymävuosi tuntematon Luokka:Vuonna 81 kuolleet
Elizabeth Bigley

Elizabeth Bigley (10. lokakuuta 1857 Eastwood, Kanada – 10. lokakuuta 1907 Columbus, Ohio, Yhdysvallat) oli kanadalainen identiteettihuijari. Bigley aloitti rikollisen uransa väärentämällä sekkejä. Hän alkoi pian esiintyä useilla eri henkilöllisyyksillä. Naimisissa hän oli useita kertoja. Vuonna 1886 hän synnytti ainoaksi jääneen lapsensa. Emil-nimen saaneen pojan isää ei tunneta. Vuonna 1889 Bigley tuomittiin neljäksi vuodeksi vankeuteen väärennöksistä. Ehdonalaiseen hän pääsi vuonna 1891.Cassie Chadwick biography Kuuluisin Bigleyn huijauksista lienee esiintyminen Andrew Carnegien aviottomana tyttärenä. Väärien identiteettiensä avulla Bigley onnistui nostamaan lainoja useilta pankeilta useiden vuosien aikana miljoonien dollareiden edestä. Näillä varoilla hän rahoitti itsensä ja perheensä kallista luksuselämää, kunnes hän jäi kiinni vuonna 1904. Hän kuoli vankilassa viisikymmentävuotispäivänään.Tieteen kuvalehti Historia 2/2014, s. 77.Time Lists: Top 10 Imposters - Cassie Chadwick ==Bigleyn käyttämiä nimiä== * Cassie L. Chadwick * Madame Lydia DeVere * Cassie Hoover (bordellin emäntänä) * Madame Marie LaRose (selvänäkijänä) * Lydia Scott (ennustajana) * Lydia Springsteen (lyhyt avioliitto tohtori Wallace S. Springsteenin kanssa) ==Lähteet== Luokka:Huijarit Luokka:Vuonna 1857 syntyneet Luokka:Vuonna 1907 kuolleet